text: 22-årig slået ned og udsat for røveri 
  16 september 2018 kl. 04.18
  En ung mand er tidligt søndag morgen udsat for røveri i Esbjerg.
  Kort før klokken 04.30 er en 22-årig ung mand udsat for røveri tæt ved Grønlandsparken i Esbjerg, oplyser Syd- og Sønderjyllands Politi.
  Ivan Gohr Jensen, vagtchef, Syd- og Sønderjyllands Politi: "Vi blev tilkaldt til stedet, og måtte bringe den unge mand til skadestuen til behandling for hovedskader og muligvis en brækket næse."
  Han kom gående på et stisystem ved Gjesing Ringvej, da to mænd pludselig overfaldt ham og stjal hans mobiltelefon.
  - Vi blev tilkaldt til stedet, og måtte bringe den unge mand til skadestuen til behandling for hovedskader og muligvis en brækket næse, fortæller vagtchef Ivan Gohr Jensen til TV SYD.
  Der er ingen vidner til hændelsen. Det eneste den 22-årige så under tumulten, var at gerningsmændene bar sorte hættetrøjer.
  Politiet betragter hændelsen som røveri.
  Hvis man har set noget eller ved noget om hændelsen, så kontakt politiet på 1-1-4.
  